laion/Wikipedia-Exotic huggingface dataset:
ব্যাংকনোট

ব্যাংকনোট বা কাগুজে নোট (ইংরেজি: Banknote বা paper money) বলতে ব্যাংক দ্বারা প্রস্তুতকৃত এক ধরনের আইনগতভাবে হস্তান্তরযোগ্য কর্জপত্রকে বোঝায়। কাগুজে নোট ব্যাংকে উপস্থাপন করা মাত্র এর বহনকারীকে ব্যাংক অর্থ পরিশোধ করতে বাধ্য। আদিতে বাণিজ্যিক ব্যাংকগুলি এই কাগুজে নোটের প্রচলন করেছিল। যখন এই কাগুজে নোট কোনও ব্যাংকের প্রধান কোষাধ্যক্ষের কাছে উপস্থাপন করা হত, তখন ব্যাংক সেটির পরিবর্তে অর্থ পরিশোধের আইনগতভাবে স্বীকৃত মাধ্যম যেমন স্বর্ণ ও রৌপ্য মুদ্রা কাগুজে টাকা উপস্থাপনকারীকে দিতে আইনগতভাবে বাধ্য ছিল। বর্তমান যুগে বাণিজ্যিক ব্যাংকের প্রস্তুতকৃত স্থানীয় কাগুজে নোটের পরিবর্তে কেন্দ্রীয় ব্যাংকের দ্বারা প্রস্তুতকৃত “জাতীয় কাগুজে নোট” ব্যবহার করা হয়। কোনও দেশের কেন্দ্রীয় ব্যাংক কর্তৃক প্রস্তুতকৃত জাতীয় কাগুজে নোটকে সাধারণত ঐ দেশের আইন ব্যবস্থাতে অর্থ পরিশোধের বৈধ মাধ্যম হিসেবে স্বীকৃতি দেওয়া হয়। অতীতে ব্যাংকগুলি চেষ্টা করত যাতে কোন গ্রাহক যখন কাগুজে নোট উপস্থাপন করেন, তাকে যেন সব সময় মূল্যবান ধাতব মুদ্রার মাধ্যমে অর্থ পরিশোধ করা যায়। পরবর্তীতে কেন্দ্রীয় ব্যাংকগুলিও স্বর্ণ বা রৌপ্য মুদ্রা দিয়ে কাগুজে নোট পরিশোধের ঐতিহ্য ধরে রেখেছিল। বর্তমানে জাতীয় কাগজের টাকাগুলিকে মূল্যবান ধাতব মুদ্রা বা অন্য কোন পণ্যের মাধ্যমে পরিশোধের ব্যবস্থা আর বিদ্যমান নেই। এদের মূল্য কেবল সরকারি আদেশের মাধ্যমে বলবৎ আছে। ধারণা করা হয়, খ্রিস্টপূর্ব ২য় শতকে চীনে এবং প্রায় একই সময়ে ভূমধ্যসাগরীয় নগররাষ্ট্র কার্থেজে চামড়া বা চামড়ার কাগজে (পার্চমেন্ট) তৈরি দীর্ঘস্থায়ী হালকা বস্তুকে চাহিবামাত্র অর্থ পরিশোধের জন্য ব্যবহার করা শুরু হয়। বিশাল পরিমাণের অর্থ তাম্রমুদ্রা বা অন্যান্য ধাতব মুদ্রা দিয়ে পরিশোধ করার সময় মুদ্রাগুলিকে পরিবহনের সময় সমস্যা সৃষ্টি হত। সেটি এড়ানোর জন্যই কাগজের মুদ্রার প্রচলন হয়। বর্তমান যুগে ব্যাংকনোট জালিয়াতি একটি অন্যতম সমস্যা। একে মোকাবিলা করতে সাম্প্রতিককালে নিরাপত্তামূলক বৈশিষ্ট্যবিশিষ্ট কাগজের টাকা ছাপানোর বিভিন্ন প্রযুক্তি উদ্ভাবন করা হয়েছে। Kagan, Julia। "What Is a Banknote?"। Investopedia (ইংরেজি ভাষায়)। সংগ্রহের তারিখ ২০২০-০৬-০৫।  Lannoye, Vincent (২০১৮-১০-১২)। The History of Money for Understanding Economics (ইংরেজি ভাষায়)। Vincent Lannoye। আইএসবিএন 978-1-4802-0066-1।
ভবানীপুর বিধানসভা কেন্দ্র

ভবানীপুর (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র। সীমানা পুনর্নির্ধারণ কমিশনের নির্দেশিকা অনুযায়ী, ১৫৯ নং ভবানীপুর বিধানসভা কেন্দ্রটি নিম্নলিখিত ওয়ার্ডগুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৬৩, ৭০, ৭১, ৭২, ৭৩, ৭৪, ৭৭ এবং ৮২। ভবানীপুর (বিধানসভা কেন্দ্র) ২৩নং কলকাতা দক্ষিণ লোকসভা কেন্দ্র-এর অংশ। ১৯৫১ থেকে ১৯৬২ সাল পর্যন্ত ভবানীপুরের একটি বিধানসভা আসন ছিল। বেশিরভাগ বছরে প্রতিযোগিতার সংখ্যা অনেক বেশি ছিল কিন্তু বেশিরভাগই বিজয়ী এবং রানার্সকে উল্লেখ করা হচ্ছে। স্বাধীন ভারতের প্রথম নির্বাচনে ১৯৫১ সালে ভারতীয় জাতীয় কংগ্রেস মিরা দত্ত গুপ্ত, নির্দল দেবনাথ দাস, বিপ্লবী সমাজতান্ত্রিক দলের সোমেন্দ্রনাথ ঠাকুর এবং অন্যান্যদের পরাজিত করেন। ১৯৫৭ সালে,ভারতীয় জাতীয় কংগ্রেসের সিদ্ধার্থ শংকর রায় প্রজা সোশালিস্ট পার্টির সৈলা সেনকে পরাজিত করেন। ১৯৬২ সালে সিদ্ধার্থ শঙ্কর রায় স্বাধীন প্রার্থী হিসেবে প্রতিদ্বন্দ্বিতা করে প্রীতিন রায় চৌধুরী পরাজিত করে ভারতীয় জাতীয় কংগ্রেস। "Delimitation Commission Order No. 18 dated 15 February 2006" (পিডিএফ)। পশ্চিমবঙ্গ (ইংরেজি ভাষায়)। ভারতের নির্বাচন কমিশন। ১৯ জুন ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ ফেব্রুয়ারি ২০১৫।  "General Elections, India, 1951, to the Legislative Assembly of West Bengal" (পিডিএফ)। ১৭৯ (ইংরেজি ভাষায়)। নির্বাচন কমিশন। সংগ্রহের তারিখ ১ ফেব্রুয়ারি ২০১৫।  "General Elections, India, 1957, to the Legislative Assembly of West Bengal" (পিডিএফ)। ১৪৬ (ইংরেজি ভাষায়)। নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "General Elections, India, 1962, to the Legislative Assembly of West Bengal" (পিডিএফ)। ১১৫ (ইংরেজি ভাষায়)। নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "General Elections, India, 1967, to the Legislative Assembly of West Bengal" (পিডিএফ)। ১৩৭ (ইংরেজি ভাষায়)। নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "General Elections, India, 1969, to the Legislative Assembly of West Bengal" (পিডিএফ)। ১৩৭ (ইংরেজি ভাষায়)। নির্বাচন কমিশন। ৬ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "General Elections, India, 1971, to the Legislative Assembly of West Bengal" (পিডিএফ)। ১৩৭ (ইংরেজি ভাষায়)। নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "General Elections, India, 1972, to the Legislative Assembly of West Bengal" (পিডিএফ)। ১৩৭ (ইংরেজি ভাষায়)। নির্বাচন কমিশন। ৫ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০১৫।  "আজ ভোট মমতার | নির্বাচন জঙ্গিপুর ও সামশেরগঞ্জেও"। বর্তমান। ৩০ সেপ্টেম্বর ২০২১। সংগ্রহের তারিখ ৩ অক্টোবর ২০২১।
বাংলাদেশ জাতীয় মহিলা আইনজীবী সমিতি

বাংলাদেশ জাতীয় মহিলা আইনজীবী সমিতি বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"। বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র (প্রশান্তি নামে পরিচিত) রয়েছে। রাজশাহী- ০১৭১৮০০৪০২ খুলনা- ০১৭১৮০০৪০৩ সাতক্ষীরা- ০১৭১৮০০৪০৪ যশোর- ০১৭১৮০০৪০৫ বেনাপোল- ০১৭১৮০০৪০৮ ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১ Epstein, Irwin (২০০৮)। The Greenwood Encyclopedia of Children's Issues Worldwide: Asia and Oceania (ইংরেজি ভাষায়)। Greenwood Publishing Group। পৃষ্ঠা 50। আইএসবিএন 978-0-313-33620-1। সংগ্রহের তারিখ ২৮ ডিসেম্বর ২০১২।  "বাংলাদেশ জাতীয় মহিলা আইনজীবী সমিতি (BNWLA)"। http://info.totthoapa.gov.bd। ৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৮।  |ওয়েবসাইট= এ বহিঃসংযোগ দেয়া (সাহায্য) উদ্ধৃতি ত্রুটি: <ref> ট্যাগ বৈধ নয়; জাতীয় ই তথ্যকোষ নামের সূত্রটির জন্য কোন লেখা প্রদান করা হয়নি টেমপ্লেট:জাতীয় ই তথ্যকোষ https://web.archive.org/web/20180624072640/http://www.infokosh.gov.bd/atricle/helpline-bnwla অফিসিয়াল ওয়েবসাইট
বাংলাদেশ হোম ওয়ার্কার্স উইমেন অ্যাসোসিয়েশন

বাংলাদেশ হোম ওয়ার্কার্স উইমেন অ্যাসোসিয়েশন যা সংক্ষেপে বিএইচডব্লিউএ, বাংলাদেশের একটি এনজিও। এর প্রধান কার্যালয় ঢাকায় অবস্থিত। সংগঠনটি জীবনযাত্রার স্বাভাবিক মান এবং সামাজিক অধিকার থেকে বঞ্চিত গৃহকর্মীদের জন্য কাজ করে। বিশেষ করে সুবিধাবঞ্চিত গৃহকর্মীদের সাধারণ বিষয়াদি নিশ্চিত করতে সংগঠনটি সামাজিক সচেতনতা মূলক আয়োজন, বিষয়গুলো নিয়ে কর্মশালা, নীতিমালা তৈরিতে সহায়তা, উন্নয়ন এবং তাদের জীবনযাত্রা বিষয়ে সহায়তা করতে পরামর্শ দিয়ে থাকে। বিএইচডব্লিউএ মূলত শিশু গৃহকর্মীদের বিষয়ে কাজ করে থাকে। গৃহকর্মীদের অধিকার শ্রমিক আইনের মধ্যে না থাকায় এ ধরনের কাজে যুক্ত নারীদের স্বাস্থ্য সুরক্ষা ও নিরাপত্তার বিষয়গুলো নিয়েও কাজ করে বিএইচডব্লিউএ। ২০১৩ সালে বাংলাদেশের শ্রম ও কর্মসংস্থান মন্ত্রণালয়ে শ্রমিক সংগঠন হিসেবে নিবন্ধিত হয় বিএইচডব্লিউএ। এর মাধ্যমে অনিবন্ধিত একটি খাতকে সরকারের ট্রেড ইউনিয়ন তালিকাভুক্ত করা হয়। এ সংগঠনের মাধ্যমে গৃহকর্মীরা তাদের সাধারণ কাজের সুবিধার বিষয়গুলো ব্যাপারে কাজ করে। ১৯৮৬ সালে এ সংগঠনটি প্রতিষ্ঠা করে দিলরুবা আঙ্গুরী। তিনি সংগঠনটির সাধারণ সম্পাদক। ১৯৯৯ সালের তথ্য অনুযায়ী ৫ জেলায় বিএইচডব্লিউএ’র সদস্য সংখ্যা ১৪ হাজার। এনজিও অ্যাফেয়ার্স ব্যুরো - প্রধানমন্ত্রীর কার্যালয় বাংলাদেশ গার্মেন্ট ম্যানুফ্যাকচার্স অ্যান্ড এক্সপোর্টার্স অ্যাসোসিয়েশন (বিজিএমইএ) শ্রম ও কর্মসংস্থান মন্ত্রণালয়, বাংলাদেশ বাংলাদেশ ব্যাংক এফবিসিসিআই ইন্টারন্যাশনাল টেক্সটাইল, গার্মেন্ট অ্যান্ড লেদার ওয়ার্কার্স ফেডারেশন আন্তর্জাতিক শ্রম সংস্থা ইউনিসেফ ইউনাইটেড ন্যাশানস ডেভলপমেন্ট ফান্ড অর উইমেন Bangladesh Bank। "Small and Medium Enterprise (SME) Credit Policies & Programmes" (পিডিএফ)। Department of Printing and Publications, Bangladesh Bank.। পৃষ্ঠা 9। সংগ্রহের তারিখ ২ নভেম্বর ২০১৬।  Mahmud, Simeen; Huq, Lopita (ফেব্রুয়ারি ১০, ২০১৩)। "Home Based Workers in the Export Garment Sector in Bangladesh:An Exploratory Study in Dhaka City" (পিডিএফ)। Solidarity Center। পৃষ্ঠা 1,9,30,31। সংগ্রহের তারিখ ৩ নভেম্বর ২০১৬।  Selim, Shahpar (২০১১)। Ecological modernization and environmental compliance : the garments industry in Bangladesh (1. iss. in paperback. সংস্করণ)। New Delhi: Routledge। পৃষ্ঠা 86। আইএসবিএন 978-0415598194।  Hein, Catherine (২০০৫)। Reconciling work and family responsibilities : practical ideas from global experience। Geneva: ILO। পৃষ্ঠা 153। আইএসবিএন 92-2-115352-5।  "Working at home pays more than house work"। Vol.4 Num 49 (Star City)। The Daily Star (Bangladesh)। জুলাই ১৫, ২০০৩। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৬।  Gul Khattak, Saba; Habib, Kiran; Sadiq Khan, Foqia (২৪ মে ২০১১)। Women and Human Security in South Asia: The Cases of Bangladesh and Pakistan South Asia human security series (পিডিএফ)। University Press। পৃষ্ঠা 124। সংগ্রহের তারিখ ৩ নভেম্বর ২০১৬। [স্থায়ীভাবে অকার্যকর সংযোগ] "Home-based workers seek nat'l wage policy"। Vol. 5 Num 871 (Star Business Report)। The Daily Star (Bangladesh)। নভেম্বর ৯, ২০০৬। ৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ নভেম্বর ২০১৬।  Invisible Workers, Visible Contribution. A Study of Home Based Workers in Five Sectors across South Asia "Progress of the World's Women" (পিডিএফ)। www.un-ngls.org। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ নভেম্বর ২০১৬।
শাকিলা জালালুদ্দিন

শাকিলা জালালুদ্দিন, (শাকিলা জালাল নামেও পরিচিত) ছিলেন একজন রাজনীতিবিদ যিনি ভারতের পশ্চিমবঙ্গ রাজ্যের সমাজ কল্যাণ মন্ত্রনালয়ের উপমন্ত্রী হিসেবে দায়িত্ব পালন করেছেন। ১৯৬২ সালে ভারতীয় জাতীয় কংগ্রেসের হয়ে তিনি মাত্র ২৪ বছর বয়সে পশ্চিমবঙ্গের সংসদে প্রবেশ করেন। এর মাধ্যমে তিনি সব চেয়ে কম বয়সী সংসদ হিসেবে রেকর্ড গড়েছিলেন। নির্বাচনে তার প্রতিদ্বন্দ্বী ছিলেন সতন্ত্র প্রার্থী ফনিভূষণ মন্ডল। এখন পর্যন্ত, পশ্চিমবঙ্গের বাসন্তী নির্বাচনী এলাকায় তিনি সর্বোচ্চ সংখ্যক ভোট পেয়েছিলেন। জালালুদ্দিন ছিলেন তৎকালীন পশ্চিমবঙ্গের রাজনীতিবিদ এবং কৃষি মন্ত্রনালয়ের উপমন্ত্রী অাব্দুস শুকুরের মেয়ে। ১৯৬০ সালে বিধানসভায় হঠাৎ করেই তার পিতার মৃত্যু হলে ভারতীয় জাতীয় কংগ্রেস তাকে তার পিতার স্থালাভিষিক্ত হতে অনুরোধ করেন। শাকিলা তার প্রথম নির্বাচন সহানুভূতির সহিত ৪২০০০ ভোটে জয় লাগ করেন। শাকিলার মন্ত্রীত্বের প্রধান কার্যসমূহের মধ্যে অন্তর্ভুক্ত ছিল শিক্ষা ব্যবস্থাতে মানুষকে আগ্রহী করে তোলা, গ্রামীণ স্বাস্থ্য কেন্দ্রে প্রতিষ্ঠা এবং জনসংখ্যা বৃদ্ধি রোধ করতে সচেতনতা তৈরি করা। তার প্রথম মেয়াদে তিনি শিক্ষা কারিকুলামকে আন্তর্জাতিকীকরণ করেন। তার দ্বিতীয় মেয়াদে তিনি তার নির্বাচনী এলাকার প্রতিটি গ্রামে স্বাস্থকেন্দ্র নির্মান করেন। জন্ম নিয়ন্ত্রণের পিলের অত্যধিক মূল্য ও সচেতনার অভাবের কথা চিন্তা করে তিনি জন্মনিয়ন্ত্রণের জন্য লুপ ডিভাইস আইনসিদ্ধ করেন ও এব্যাপারে সচেতনতা তৈরি করেন। ১৯৬৮ সালে রাজনীতি থেকে অবসরের পূর্বে তিনি ১৯৬২ ও ১৯৬৭ সালে দুটি নির্বাচনে জয়লাভ করেন। "The Changing Status of Women in West Bengal, 1970-2000), Edited by Jasodhara Bagchi, ISBN 0761932429"।  "KEY HIGHLIGHTS OF GENERAL ELECTION 1962 TO THE LEGISLATIVE ASSEMBLY OF WEST BENGAL" (পিডিএফ)।  "Empowering India"। ৪ ফেব্রুয়ারি ২০১৬ তারিখে মূল থেকে আর্কাইভ করা।  "Population Growth and Economic Development"।  "Basanti Assembly Constituency Map"।
নাচোল মহিলা কলেজ

নাচোল মহিলা কলেজ রাজশাহী বিভাগের চাঁপাইনবাবগঞ্জ জেলার নাচোল উপজেলায় অবস্থিত একটি উচ্চ শিক্ষাপ্রতিষ্ঠান। নাচোল মহিলা কলেজটি ১৯৯৩ সালে নাচোল সদরে প্রতিষ্ঠিত হয়। তবে ১৯৯৫ সালে প্রতিষ্ঠানটি উচ্চ মাধ্যমিক পর্যায়ে সরকারী এমপিও ভূক্ত হয়। কলেজটি শুরুতে উচ্চ মাধ্যমিক স্তরে মানবিক শাখা নিয়ে যাত্রা শুরু করলেও ভাল ফলাফলের প্রেক্ষিতে পরবর্তিতে বিজ্ঞান ও ব্যবসায় শিক্ষা শাখা চালু হয়। এর পরে স্নাতক (পাশ) স্তরে বি.এ, বি.এস.এস ও বি.এস.সি শাখায় পাঠদান চালু হয়। বর্তমানে কলেজে উচ্চ মাধ্যমিক, ডিগ্রী (পাস কোর্স) পড়ার ব্যবস্থা আছে। কলেজটিতে ১৪ সদস্য বিশিষ্ট একটি গভর্নিং বডি চালু রয়েছে যারা কলেজটি পরিচালনায় অংশগ্রহণ করে থাকে। কলেজের ওয়েবসাইট "নাচোল মহিলা কলেজ"। বাংলাদেশ জাতীয় তথ্য বাতায়ন। মন্ত্রিপরিষদ বিভাগ, এটুআই, ডিওআইসিটি, বিসিসি ও বেসিস। সংগ্রহের তারিখ ৮ মার্চ ২০১৮। [স্থায়ীভাবে অকার্যকর সংযোগ]
শ্রীমতি রাসাসুন্দরী

শ্রীমতি রাসাসুন্দরী (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন। রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তার বয়স ১২ বছর, উনি সিতানাথ সরকারকে বিবাহ করেন। তার স্বামী ফরিদপুর জেলার রামদিয়ার একজন জমিদার ছিলেন। তার শ্বাশুড়ী এবং তিনজন বিধবা ননদ তাদের সাথে বসবাস করতেন। তার শ্বাশুড়ী তাকে খুব পছন্দ করতেন। রাসাসুন্দরী ছিলেন একজন খুবই ধার্মিক মহিলা। তার শিক্ষা ছিল সীমিত। উনি প্রথম শিক্ষার সুযোগ পান যখন তার স্বামী তাকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তার সীমিত জ্ঞান কাজে লাগিয়ে ২৫ বছর বয়সে পড়তে শিখেন। তার এক পুত্র সন্তানের সাহায্যে তিনি ৫০ বছর বয়সে লিখতে শিখেন। তার বয়স যখন ৫৯ তখন তার স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী আমার জীবন মুদ্রিত হয়। তার আত্মজীবনী তার উপর এবং তার পরিবারে তার ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তার নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা। রাসাসুন্দরী ১৮৯৯ সালে মৃত্যুবরণ করেন। ১। Sen, Nivedita (2015) Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017. ৩। Tripathi, Salil (2016). The Colonel Who Would Not Repent: The Bangladesh War and Its Unquiet Legacy. Yale University Press. ISBN 9780300221022. Retrieved 13 November 2017. বাংলাপিডিয়ায় শ্রীমতি রাসাসুন্দরী
মাসুদা খাতুন

মাসুদা খাতুন (১৮৮৫-১৯২৬) ছিলেন বাঙালিদের মধ্যে নারীবাদ ও ধর্মনিরপেক্ষতায় পথপ্রদর্শকদের কাতারে। তার ছদ্মনাম মিসেস এম রহমান। মাসুদা খাতুন ১৮৮৫ খ্রিষ্টাব্দে এক সম্ভ্রান্ত পরিবারে জন্মগ্রহণ করেন। তার বাবা ছিলেন হুগলি জেলা, বেঙ্গল প্রেসিডেন্সি, ব্রিটিশ ভারতের আইনজীবী। তার বয়স যখন ১১ তখন তার বিয়ে হয়। তার স্বামী, মাহমুদুর রহমান ছিলেন কলকাতার রেজিস্ট্রার। তার সমকালীন নারীবাদী এবং ঘন ঘন কলম বন্ধু ছিলেন বেগম রোকেয়া সাখাওয়াত হোসেন। মাসুদা খাতুন লিখেছেন নারীদের অধিকার এবং নারীবাদ চর্চার উপর। তিনি সমালোচনা করেছেন রক্ষণশীল মুসলমানদের। ইসলামবাদ চর্চাকারীদের তিনি তার লেখায় সমালোচনা করেছেন। তিনি ছিলেন ধূমকেতু পত্রিকার নিয়মিত অবদানকারী। ধূমকেতু ছিল কাজী নজরুল ইসলামের সম্পাদনায় প্রকাশিত সাময়িকী। নজরুল যখন ভবিষ্যতের কবি হতে চলেছেন, তখন তার শুরুর দিককার একটি কবিতা বিষের বাঁশি উৎসর্গ করেছিলেন মাসুদা খাতুনকে। নজরুল উনার লেখাকে শ্রদ্ধা করতেন, মাসুদাকে ডাকতেন মা বলে। তিনি ছিলেন একজন দৃঢ় ধর্মনিরপেক্ষতাবাদী যিনি মুসলিম এবং হিন্দুদের মধ্যে ঐক্যের ডাক দিতেন। তিনি সিনেমা এবং কীর্তনগুলোয় যেতেন বোরকা না পরিধান করে। তৎকালীন সমাজে মুসলিম নারীরা বোরকা পড়বে না এটা মেনে নেয়ার  মত ছিল না। তিনি একটি পতিতাবৃত্তি পুনর্বাসন কেন্দ্র নির্মাণে সহায়তা করেন। তিনি পর্দা বনাম বঞ্চনা রচনায় নারীদের পর্দার মাধ্যমে কীভাবে ইসলাম পাশ কাটিয়ে বসিয়ে রেখেছে তার কঠোর সমালোচনা করেন। মাসুদা খাতুন ১৯২৬ খ্রিষ্টাব্দে পরলোকগমন করেন। তার মৃত্যুর পর কাজী নজরুল ইসলাম তার একটি বই তাকে উৎসর্গ করেছিলেন তাকে অগ্নি নাগিনী সম্বোধন করে। তার স্বামী তার সকল রচনাকর্ম জোগাড় করে চানাচুর নামে ১৯২৭ খ্রিষ্টাব্দে প্রকাশ করেন। Sarkar, Mahua (২০১০)। Visible Histories, Disappearing Women: Producing Muslim Womanhood in Late Colonial Bengal (ইংরেজি ভাষায়)। Duke University Press। পৃষ্ঠা 261। আইএসবিএন 0822389037।  Hossain, Anowar (২০০৩)। Muslim women's struggle for freedom in colonial Bengal: (1873-1940) (ইংরেজি ভাষায়)। Progressive Publishers। পৃষ্ঠা 158। আইএসবিএন 9788180640308।  সোনিয়া আমিন (২০১২)। "খাতুন, মাসুদা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Amin, S. N. (১৯৯৬)। The World of Muslim Women in Colonial Bengal, 1876-1939 (ইংরেজি ভাষায়)। BRILL। পৃষ্ঠা 200। আইএসবিএন 9004106421।
সরকারি বালিকা উচ্চ বিদ্যালয়, দিনাজপুর

সরকারি বালিকা উচ্চ বিদ্যালয়, দিনাজপুর বাংলাদেশের দিনাজপুর জেলার দিনাজপুর সদর উপজেলার একটি মাধ্যমিক বিদ্যালয়। এটি ১৮৬৯ সালে প্রতিষ্ঠিত হয়। বেগম খালেদা জিয়া - বাংলাদেশের সাবেক প্রধানমন্ত্রী। প্রায় ২,০০০-এর অধিক শিক্ষার্থী এখানে পড়াশোনা করে। শিক্ষক আছেন মোট ৫৫ জন। এখানকার শিক্ষকগণ দক্ষ এবং বন্ধুত্বপরায়ণ। সরকারি বালিকা উচ্চ বিদ্যালয়, দিনাজপুর-এ মোট ৪টি ভবন রয়েছে। একটি ৩ তলা ভবন সহ শিক্ষার্থীদের জন্য মোট ৩৬ টি কক্ষ রয়েছে। প্রভাতি শাখা সকাল 7:00 টায় শুরু হয় এবং 11:55 মিনিটে শেষ হয়। দিবা শাখা দুপুর 12:20 টায় শুরু হয় এবং 5:25 এ শেষ হয়। "দিনাজপুর সরকারি বালিকা উচ্চ বিদ্যালয়, দিনাজপুর"। amazingdinajpur.com। ৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৮।
দৌলতুন্নেছা খাতুন

দৌলতুন্নেছা খাতুন (১৯১৮-১৯৯৭) ছিলেন একজন বাঙালি রাজনীতিবিদ, সামাজ কর্মী, নারীবাদী এবং পূর্ববাংলা আইন পরিষদের সদস্য। দৌলতুন্নেছা ১৯১৮ সালে ব্রিটিশ রাজের অধীন পূর্ব বাংলার বগুড়ার সোনাতলাতে জন্মগ্রহণ করেন। ৮ বছর বয়সে তিনি হাফিজুর রহমানের সাথে বিবাহ বন্ধনে আবদ্ধ হন যিনি ছিলেন পেশায় ডাক্তার। ঢাকা ইডেন মহিলা কলেজে তিনি ১২ বছর পর্যন্ত অধ্যয়ন করেন। নারী শিক্ষার বিরুদ্ধে সমাজিক চাপ থাকা সত্ত্বেও তিনি তার স্বামীর বাড়িতে লেখাপড়া চালিয়ে যান। ১৯৩০ সালে ১২ বছর বয়সে তিনি গান্ধীর লবণ সত্যাগ্রহ আন্দোলনে যোগদান করেন। তিনি গাইবান্ধায় সমমনা নারীদের নিয়ে গাইবান্ধা মহিলা সমিতি প্রতিষ্ঠা করেন। কিছু সংখ্যক মুসলিম নারীদের মধ্যে তিনি অন্যতম যিনি সত্যাগ্রহ আন্দোলনে যোগদান করেছিলেন। স্নাতক সম্পন্ন করার পূর্ব পর্যন্ত তিনি লেখাপড়া চালিয়ে যান। তার নারী অধিকার আন্দোলনে সম্পৃক্তা থাকার কারণে তাকে এবং তার স্বামীকে বাড়ি ছেড়ে চলে যেতে হয়েছিল। তিনি ব্রিটিশ রাজ কর্তৃক গ্রেফতার হন। পঞ্চাশের মন্বন্তরে ১৯৪৩ সালে তিনি একটি এতিমখানা প্রতিষ্ঠা করেন। ভারত বিভাগের পর তিনি ঢাকায় স্থায়ী হন। ১৯৫৪ সালে নারীদের অংশগ্রহণে বিজয়ী হয়ে তিনি পূর্ববাংলা আইন পরিষদের সদস্য নির্বাচিত হন। ১৯৫৬ সালে তিনি চীনে পাকিস্তান প্রতিনিধিদলে ছিলেন। ১৯৯৭ সালে তিনি গাইবান্ধাতে মৃত্যুবরণ করেন। সোনিয়া আমিন (২০১২)। "খাতুন, দৌলতুন্নেসা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Amin, S. N. (১৯৯৬)। The World of Muslim Women in Colonial Bengal, 1876-1939। BRILL। পৃষ্ঠা 154। আইএসবিএন 90-04-10642-1।
আনাই মগিনি

আনাই মগিনি (জন্ম ১ মার্চ ২০০৩) হএকজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে রাইট-ব্যাক হিসাবে খেলেন। তিনি বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। তিনি এএফসি অনূর্ধ্ব-১৪ নারী স্থানীয় চ্যাম্পিয়নশিপ - দক্ষিণ এবং মধ্য এর বিজয়ী দলের সদস্য ছিল ২০১৬ সালে তাজিকিস্তানে। তিনি ওই টুর্নামেন্ট এর মধ্যে একটি গোল করে। তিনি আনুচিং মগিনি এর জমজ বড় বোন, যেও ফুটবল খেলে। মগিনি জন্মগ্রহণ করে ২০০৩ সালে খাগড়াছড়ি জেলায়। তার বাবা রিপ্রু মগ, হচ্ছেন একজন কৃষক। যে ভেষজ ঔষধ বিক্রি করে। তার মা অপুর্মা মগিনি। তিনি নবম শ্রেণীতে গার্গা বহুমুখী উচ্চ বিদ্যালয়ে পড়ছে রাঙ্গামাটি জেলায়। মগিনি ২০১১ সাল থেকে ফুটবল খেলা শুরু করে। তিনি বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে মগাছড়ি প্রাথমিক বিদ্যালয়ের হয়ে খেলে। যেটি নারীদের জন্য একটি বার্ষিক ফুটবল প্রতিযোগিয়া। দলটি ২০১২ সালে চ্যাম্পিয়ন হয়। তার জেলা খাগড়াছড়ি কেএফসি জাতীয় নারী চ্যাম্পিয়নশিপ-এ অংশগ্রহণ না করায় তিনি রাঙ্গামাটির প্রতিনিধিত্ব করে ২০১৪ সালে। মগিনি বর্তমানে তার বিদ্যালয়, গার্গা বহুমুখী উচ্চ বিদ্যালয়ের হয়ে খেলে। তিনি দলটিকে বঙ্গমাতা শেখ ফজিলাতুন্নেসা মুজিব গোল্ড কাপ ফুটবল টুর্নামেন্টে রানার-আপ হতে সাহায্য করে ২০১৩, ২০১৪, এবং ২০১৫ সালে। আনাই মগিনি এএফসি অনূর্ধ্ব-১৬ নারী চ্যাম্পিয়নশিপের বাছাইপর্বের খেলায় নির্বাচিত হয় বাংলাদেশ অনূর্ধ্ব-১৭ নারী ফুটবল দলের হয়ে খেলার জন্য। তিনি টুর্নামেন্টে প্রথমবারের মত খেলে কাজাকিস্তান অনূর্ধ্ব-১৭ নারী দলের বিপক্ষে ২০১৬ সালে ৩১ আগস্ট। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপ এ অংশগ্রহণ করে ২০১৭ সালের সেপ্টেম্বরে থাইল্যান্ডে। এএফসি অনূর্ধ্ব-১৪ নারী স্থানীয় চ্যাম্পিয়নশিপ – দক্ষিণ এবং মধ্য বাংলাদেশ অনূর্ধ্ব-১৪ নারী' চ্যাম্পিয়ন: ২০১৬ "BD U-16 Women's team ready for AFC battle"। ডেইলি সান (ঢাকা) (ইংরেজি ভাষায়)। Dhaka। ২০১৬-০৮-২২। ২০১৭-১২-১৮ তারিখে মূল থেকে আর্কাইভ করা। সংগ্রহের তারিখ ২০১৬-১০-১৮।  "Schedule & Results"। এশিয়ান ফুটবল কনফেডারেশন (ইংরেজি ভাষায়)। সংগ্রহের তারিখ ২০১৬-১০-০২।  Hoque, Shishir (২০১৬-০৯-০২)। "Meet our supergirls"। ঢাকা ট্রিবিউন (ইংরেজি ভাষায়)। ঢাকা। সংগ্রহের তারিখ ২০১৬-০৯-২১।  "পাহাড়ের ৩ ফুটবল কন্যার বিজয়গাথা"। দৈনিক আমাদের সময়। ২৮ ডিসেম্বর ২০১৭। সংগ্রহের তারিখ ৮ মার্চ ২০১৮। [স্থায়ীভাবে অকার্যকর সংযোগ] মারমা, ময়োনকথায় (২০১৬-০৯-০৮)। "দেড় কিলোমিটার হেঁটে টিভিতে মেয়েদের খেলা দেখেন আনুচিং-আনাইয়ের বাবা মা"। প্রিয়। ২০১৬-১০-৩০ তারিখে মূল থেকে আর্কাইভ করা। সংগ্রহের তারিখ ২০১৬-১০-৩০।  "Unrelenting Passion"। দ্য ডেইলি স্টার (বাংলাদেশ) (ইংরেজি ভাষায়)। ঢাকা। ২০১৬-১০-০৭। ২০১৬-১০-০৭ তারিখে মূল থেকে আর্কাইভ করা। সংগ্রহের তারিখ ২০১৬-১০-২৬।  "ঘাগড়া উচ্চবিদ্যালয় যেন আরেক কলসিন্দুর"। দৈনিক প্রথম আলো। ঢাকা। ২০১৬-০৯-১১। ২০১৬-১০-৩০ তারিখে মূল থেকে আর্কাইভ করা। সংগ্রহের তারিখ ২০১৬-১০-৩০।  "AFC U-16 Women's Championship 2017"। এশিয়ান ফুটবল কনফেডারেশন (এএফসি) (ইংরেজি ভাষায়)। ২০১৬-০৮-৩১। ২০১৬-০৯-২৩ তারিখে মূল থেকে আর্কাইভ করা। সংগ্রহের তারিখ ২০১৬-০৮-৩০।  "Bangladesh, Australia through to AFC U-16 Women's C'ship 2017"। এশিয়ান ফুটবল কনফেডারেশন (এএফসি) (ইংরেজি ভাষায়)। ২০১৬-০৯-০৪। ২০১৬-০৯-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৯-০৬।
কালে-ই-জাল জেলা

কালে-ই-জাল জেলা (ولسوالی قلعه ذال) উত্তর আফগানিস্তানের কুন্দজ প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির পশ্চিমে বাল্খ প্রদেশ এবং উত্তরে পাঞ্জ নদী বরাবর তাজিকিস্তান, বাক্শ এবং আমু নদী রয়েছে। এছাড়া পূর্বে ইমাম সাহেব জেলা এবং দক্ষিণে কুন্দুজ জেলা ও চর দারা জেলা সীমানা ঘিরে রেখেছে। কালে-ই-জাল নদীটি জেলার মধ্য দিয়ে প্রবাহিত হয়েছে এবং এটি দুটি ভাগে বিভক্ত হয়েছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৬০,৬০০ জন, যার মধ্যে ৯০% তুর্কিমান এবং ১০% পশতু সম্প্রদায়ের লোক রয়েছে। জেলাটিতে প্রায় সকল এলকায় মরুভূমি অঞ্চল এবং শুধু সেচের জন্য সীমিত কিছু জমি ব্যবহৃত হয়ে থাকে। আয়ের সবচেয়ে গুরুত্বপূর্ণ উৎস বলতে কৃষি এবং কার্পেট বয়ন ধরা হয়ে থাকে। আফগানিস্তানের এই জেলাটিতে তালেবানদের সঙ্গে ব্যাপকভাবে যুদ্ধ হয়েছিল। "Afghan Forces Fail to Turn Back Taliban Gains"। জুলাই ২৮, ২০১৬। সংগ্রহের তারিখ জুলাই ৩১, ২০১৬।  "Conquest of Kala-e-Zal, Al Emarah Studio's new video report"। ৭ মে ২০১৭। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৮।  জেলার মানচিত্র এআইএমএস জেলা মানচিত্র